kardosdrur/scandi-wiki huggingface dataset:
Orkanen Sandy

Orkanen Sandy er en orkan som ramte USAs østkyst d. 29. oktober 2012. Den startede som en kategori 1-orkan på Saffir-Simpson-skalaen, med vindstød på 140 kilometer i timen, eller 39 meter i sekundet. Sandy er opstået i Caribien, over Cuba, hvor den på daværende tidspunkt blev opgraderet til en kategori 2. Orkanen nåede den amerikanske østkyst natten til d. 30 oktober. Forud for Sandy er et antal på mere end 375.000 mennesker evakueret fra områderne omkring New York.

Referencer 

Begivenheder i 2012
Sandy
South Wales League 1896-97

South Wales League 1896–97 var den femte sæson i den walisiske fodboldliga South Wales League, som var blevet genoplivet efter to sæsoners pause. Ligaen havde deltagelse af otte hold og blev vundet af Porth FC, som dermed vandt ligaen for første gang.

De øvrige syv hold i ligaen var Nelson FC, Barry District FC, Aberdare FC, Treharris FC, St Margaret's Roath FC, Cardiff Teachers FC og Penarth FC.

Kilder / eksterne henvisninger 
 Welsh Football Data Archive – South Wales League Tables 1896-97  
 Welsh Football Data Archive - South Wales League History

Noter 

Sæsoner i South Wales League
Fodbold i 1896
Fodbold i 1897
South Wales League 1897-98

South Wales League 1897–98 var den sjette sæson i den walisiske fodboldliga South Wales League. Ligaen havde deltagelse af otte hold, der spillede en dobbeltturnering alle-mod-alle. Turneringen blev vundet af Rogerstone FC, som dermed vandt ligaen for anden gang – første gang var i sæsonen 1893-94.

Resultater

Kilder / eksterne henvisninger 
 Welsh Football Data Archive – South Wales League Tables 1897-98 
 Welsh Football Data Archive - South Wales League History

Noter 

Sæsoner i South Wales League
Fodbold i 1897
Fodbold i 1898
South Wales League 1898-99

South Wales League 1898–99 var den syvende sæson i den walisiske fodboldliga South Wales League. Ligaen havde deltagelse af otte hold, der spillede en dobbeltturnering alle-mod-alle. Turneringen blev vundet af Aberdare FC, som dermed vandt ligaen for første gang – tidligere var klubbens bedste placering i South Wales League nederlaget i playoff-kampene om mesterskabet i sæsonen 1890-91.

Resultater

Kilder / eksterne henvisninger 
 Welsh Football Data Archive – South Wales League Tables 1898-99  
 Welsh Football Data Archive - South Wales League History

Noter 

Sæsoner i South Wales League
Fodbold i 1898
Fodbold i 1899
South Wales League 1899-1900

South Wales League 1899–1900 var den ottende sæson i den walisiske fodboldliga South Wales League. Ligaen var siden sidste sæson blevet udvidet fra otte til seksten hold, som blev inddelt i to divisioner. I Division 1 spillede syv hold en dobbeltturnering alle-mod-alle, mens Division 2 bestod af ni hold, der ligeledes spillede en dobbeltturnering alle-mod-alle. Division 1 (og dermed ligamesterskabet) blev vundet af Aberdare FC, som dermed vandt ligaen for anden gang – første gang var i sæsonen 1898-99.

Resultater

Division 1

Division 2

Kilder / eksterne henvisninger 
 Welsh Football Data Archive – South Wales League Tables 1899-1900 
 Welsh Football Data Archive - South Wales League History

Noter 

Sæsoner i South Wales League
Fodbold i 1899
Fodbold i 1900
Judæo-arabisk

De judæo-arabiske sprog (, ), er en række arabiske dialekter, som tales (eller har været talt) af jøder i den arabiske verden. Udtrykket har også undertiden været anvendt om klassisk arabisk, skrevet med det hebraiske alfabet, især i middelalderen. Judæo-arabisk har, i lighed med arabisk, været opdelt i en række dialekter, på samme måde som man i jiddisch og ladino ser dialektforskelle på grund af sprogets store udbredelsesområde.

Arabiske dialekter
Jødiske sprog
Chain

Chain (dansk: "kæde") er en ældre længdeenhed, der har været anvendt til landopmåling i engelsksprogede lande. Chain-målet stammer fra matematikeren Edmund Gunter, og målet blev taget i brug år 1620.

En chain opdeles i 66 fod eller 22 yards, eller 100 links. Der går 10 chains på en furlong, og 80 chains på en mile (1.609,344 meter). Arealmålet acre svarer til 10 kvadratchains – det vil sige et område, som er én chain bred og én furlong lang. Omregnet til metersystemet svarer en chain til 20,1168 meter).

Referencer 
 
 online ressourcer

Se også 
 Danske enheder

Noter 

Måleinstrumenter
Længdeenheder
Engelske enheder
Irish Cup 1889-90

Irish Cup 1889–90 var den tiende udgave af Irish Cup, og turneringen blev vundet af Gordon Highlanders FC, som dermed vandt turneringen for første gang. Finalen mod Cliftonville FC blev spillet den 8. marts 1890 og endte 2-2. Omkampen blev spillet den 12. april 1890, hvor Gordon Highlanders FC vandt med 3-0.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1889/90

Noter 

Fodbold i 1889
Fodbold i 1890
Sæsoner i Irish Cup
Irish Cup 1890-91

Irish Cup 1890–91 var den 11. udgave af Irish Cup, og turneringen blev vundet af Linfield FC, som dermed vandt turneringen for første gang. Finalen mod Ulster FC blev spillet på Solitude i Belfast den 14. marts 1891 og endte 4-2. Alle seks mål blev scoret i første halvleg.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1890/91

Noter 

Fodbold i 1890
Fodbold i 1891
Sæsoner i Irish Cup
Kungskällan

Kungskällan () er en kilde i den finske by Kankaanpää i Satakunda.

Kilden har i ældre tider været en rasteplads hvor man kunne vande sine heste. Kilden har fået navn efter kong Adolf Fredriks besøg år 1752.

Kilder

Kilder
Finlands geografi
Olavskilden i Fjære

Olavskilden i Fjære er en helligkilde (i Norge betegnet Olavskilde) i Fjære i Agder i den sydlige del af Norge. 

I Norge blev mange helligkilder opkaldt efter Olav den Hellige i årene efter at kristendommen kom til Norge, og ligger gerne i tilknytning til pilgrimsvejene til Nidaros, og disse norske helligkilder betegnes derfor Olavskilder. Vandet fra kilderne hævdes at være helligt og give velsignelse og styrke til den, der drikker det eller rører ved det.

Johan Jørgen Ugland betalte for renovering af kilden og vedligehold af Fjære kirke, som ligger et stenkast derfra. Kilden bruges som vandkilde for Nøgne Øs sake, Yamahai Motoshibori, den eneste sake, som produceres i Europa.

Referencer 

Helligkilder
Agders geografi
Irish Football League 1890-91

Irish Football League 1890–91 var den første sæson af Irish Football League og dermed også det første irske mesterskab i fodbold. Ligaen havde deltagelse af otte hold, der spillede en dobbeltturnering alle-mod-alle. Alle holdene var fra det nuværende Nordirland, og syv af dem var fra Belfast. Kun Milford FC fra Armagh var ikke fra Belfast. Ligaen blev vundet af Linfield AC, som dermed vandt Irish Football League for første gang.

Resultater

Kilder / eksterne henvisninger 
 IFFHS - Irish Football League 1890/189191    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1890/91

Noter 

Sæsoner i Irish Football League
Fodbold i 1890
Fodbold i 1891
Awesome (window manager)

awesome er en fri dynamisk window manager til X-vinduesystemet udviklet i C og Lua, af hvilke sidstnævnte bruges til konfiguration og udvidelse. Udviklingen af awesome begyndte som et fork – et deriveret projekt – af dwm. awesome blev oprindeligt kaldt jdwm – udviklerens, Julien Danjou, initialer plus forkortelsen af window manager – men blev omdøbt til awesome. Navnet stammer fra How I Met Your Mother-karakteren Barney Stinsons hyppige brug af netop dette ord. awesome blev officielt annonceret den 20. september 2007.

Referencer 

Fri window manager-software
Linux-software
Krøyers Plads

Krøyers Plads er et blandet område i det københavnske kvarter Christianshavn. Det ligger ud til Inderhavnen mellem Wilders Plads mod syd og Grønlandske Handels Plads mod nord og med Nyhavn overfor. Den nuværende bygninger stod færdige i 2016 og er inspirerede af de historiske pakhuse, der præger havnen.

Strandgade 100 og Krøyers Plads hører til Grønlandske Handels Plads/Nordatlantens Brygge.

Historie 
Krøyers Plads er en del af et område, der blev opfyldt af Andreas Bjørn til brug for et skibsværft i årene efter 1735. Den nordlige del af området blev i 1747 overtaget af Det almindelige Handelskompagni, der fra 1750 varetog handelen på Grønland, hvilket førte til navnet Grønlandske Handels Plads. Kompagniet gik i likvidation i 1774, hvorefter Den Kongelige Grønlandske Handel kom ind under staten. Den sydlige del af området blev i 1802 overtaget af kaptajn og købmand Hans Krøyer, der opførte Krøyers Pakhus i 1806, som efterfølgende lagde navn til pladsen.

Krøyers Plads blev overtaget af Den Kongelige Grønlandske Handel i 1938. Området omkring Grønlandske Handels Plads fungerede i mange år som knudepunkt for trafikken til blandt andet Grønland, men i 1970'erne blev den flyttet til Aalborg. Det efterladte område blev overført til det nye statslige ejendomsselskab Freja Ejendomme i 1998. I juli 2001 blev det omdannet til en populær strandcafé ved navn Luftkastellet ved hjælp af 17 t sand fra Råbjerg Mile. Senere har DR1's program Aftenshowet sendt fra området i en periode.

I februar 2003 blev der udskrevet en arkitektkonkurrence for området, der blev vundet af Erick van Egeraat. I april 2004 overtog NCC Krøyers Plads med henblik på at omsætte Egeraats plan i praksis. Planerne, der omfattede højhuse på op til 55 m, stødte dog på omfattende protester fra naboer og interesseorganisationer. I marts 2005 blev lokalplanen afvist af Københavns Borgerrepræsentation. Efterfølgende blev der så lavet en ny plan for området af Bjarke Ingels Group, Henning Larsen Architects og Kim Utzon Architects. I august 2005 solgte NCC projektet til Carlyle Group. Den nye plan for området blev præsenteret i maj 2006 men blev atter afvist på rådhuset og siden sat på hold som følge af Finanskrisen. I 2010 overtog NCC atter området, hvorefter en ny plan blev lavet af Vilhelm Lauritzen Arkitekter, Cobe og GHB Landskabsarkitekter. Den blev godkendt i 2011, og i efteråret 2012 gik byggeriet så omsider i gang. Den sidste del stod færdig i 2016.

I 2015 blev Krøyers Plads tildelt en international MIPIM Award for 'Bedste boligbyggeri'.

Kilder og eksterne henvisninger 

 Sådan er planerne for Krøyers Plads Berlingske 21. oktober 2011
 NNC's projektside for området 
 Cobes projektside for byggeriet

Noter 

Gader i Indre By (København)
Torve og pladser i København
Kontraalt

Kontraalt er den dybeste kvindelige sangstemme og er den dybeste altstemme. Kontraalts modstykke hos mænd er tenor.

Sang
Robert Farnan

Robert E. Farnan (11. juni 1877 i New York – 10. januar 1939 smst) var en amerikansk roer som deltog i OL 1904 i St. Louis.

Farnan blev olympisk mester i roning under OL 1904 i St. Louis. Han vandt toer uden styrmand sammen med Joseph Ryan.

Eksterne henvisninger 
 http://www.sports-reference.com/olympics/athletes/fa/robert-farnan-1.html 

Roere fra USA
Gustav Voerg

Gustav Voerg (7. juni 1870 – 21. april 1944) var en amerikansk roer som deltog i OL 1904 i St. Louis.

Voerg vandt en bronzemedalje i roning under OL 1904 i St. Louis. Han kom på en tredjeplads i firer uden styrmand sammen med Frank Dummerth, Lou Heim og John Freitag. Mandskabet repræsenterede Western Rowing Club, St. Louis.

Eksterne henvisninger 
 http://www.sports-reference.com/olympics/athletes/vo/gus-voerg-1.html 

Roere fra USA
Ankerstjerne (album)

Ankerstjerne er det selvbetitlede debutalbum af den danske rapper og sangskriver Ankerstjerne, der udkom den 10. oktober 2011 på ArtPeople. Albummet er hovedsageligt produceret af sangeren Burhan G, der også har skrevet størstedelen af albummets sange sammen med Ankerstjerne. På vokalsiden gæstes det af Peter Bjørnskov, Xander, Alberte, Rasmus Seebach, Sarah West, samt Burhan G, der også står for korvokal på mange numre. Ankerstjerne har karakteriseret albummet som historiefortælling frem for rap, og sangene skal forstås som kapitler i Ankerstjernes liv. Ifølge Ankerstjerne handler albummet grundlæggende om kærlighed: "Det lidt mere nuancerede svar er, at mit album handler om min kæreste, nogle af mine eks-kærester, mine venner og om min familie ... Det er kæmpestore og bittesmå øjeblikke fra mit liv, som jeg har prøvet at fange og sætte musik til." Ankerstjerne indspillede også en sang med sangerinden Søs Fenger, der handlede om Ankerstjernes daværende kæreste, men den kom ikke med på albummet da forholdet stoppede kort før albummets udgivelse.

Første single fra Ankerstjerne, "Tag hvad du vil" (featuring Burhan G) udkom den 2. maj 2011. Sangen har ligget på andenpladsen på både single- og airplay-hitlisten, samt modtaget platin for 30.000 downloads. Den 3. oktober 2011 blev "Nattog" (featuring Peter Bjørnskov) udgivet som andensingle. Sangen opnåede en ottendeplads på singlelisten, og har modtaget guld for 15.000 downloads.

Albummet debuterede som nummer seks på hitlisten, og solgte 1254 eksemplarer i den første uge. Den 29. oktober 2012 blev albummet genudgivet i en Bonus Version-udgave med numrene "Millionær" (med Rasmus Seebach) og "Det blir en go dag" (med Hej Matematik), som de respektive artister tidligere har udgivet som singler. I januar 2017 blev Ankerstjerne certificeret platin for 20.000 solgte eksemplarer.

Spor

Hitlister og certificeringer

Ugentlige hitlister

Årslister

Certificeringer

Kilder 

Debutalbum fra 2011
Ankerstjerne-album
Debutalbum fra Danmark
Sildebensmønster

Et sildebensmønster er et mønster, hvori fx fliser er lagt. Det er lagt således, at ingen fliser ligger helt parallelt med hinanden. Hvis man lægger et sildebensmønster med fliser, skulle det færdige resultat gerne minde om måden, hvorpå knoglerne sidder på en sild eller en anden lignende fisk.

Kildehenvisninger 

Mønstre
Salzburg Domkirke

Salzburg Domkirke () er domkirke for det romerskekatolske ærkestift Salzburg, og er indviet i Sankt Ruperts og Virgils navn.

Grundstenen til domkirken blev lagt i 1614 og den blev indviet den 25. september 1628. Barokbygningen er 101 meter lang, tværskibet er på 69 meter. Tårnhøjden er på 81 meter, kuppelhøjden 79 meter og hovedskibets højde er på 32 meter. Domkirken rummer 900 siddepladser.

Salvatorklokken, der er Østrigs næststørste kirkeklokke, hænger som den eneste i domkirkens nordtårn.

Eksterne henvisninger 

 Information over domkirken 

Domkirke
Domkirker
Kirker i Østrig
Etableret i 1628
The Best of The Dubliners

The Best of The Dubliners er et opsamlingsalbum fra The Dubliners udgivet i 1967.
De medvirkende er Ronnie Drew, Luke Kelly, Barney McKenna, Ciaran Bourke, John Sheahan og Bobby Lynch.

Albummet indeholder tidligere udgivet materiale fra albummene The Dubliners with Luke Kelly, In Concert, Finnegan Wakes og EP'en Mainly Barney.
Albummet blev genudgivet i både 1980 og 1982 under samme navn og i 1996 under navnet Irish Favorites by the Dubliners.

Spor

Side Et 
 "Off to Dublin in the Green"
 "The Sunshine Hornpipe/The Mountain Road"
 "Will You Come to the Bower?"
 "Peggy Lettermore"
 "Donegal Reel and The Longford Collector"
 "Roddy McCorley"

Side To 
 "I'll Tell My Ma"
 "The Mason's Apron"
 "The Foggy Dew"
 "The Old Orange Flute"
 "Róisín Dubh"
 "The Holy Ground"

Referencer 

The Dubliners-opsamlingsalbum
Opsamlingsalbum fra 1967
Vilhelm 5. af Hessen-Kassel

Vilhelm 5. () (13. februar 1602 – 21. september 1637), også kaldet Vilhelm den Standhaftige, () var landgreve af Hessen-Kassel fra 1627 til sin død i 1637. Han var søn af Landgreve Moritz af Hessen-Kassel og Grevinde Agnes af Solms-Laubach.

Landgrever af Hessen-Kassel
Personer fra Kassel
Nina Høiberg

Nina Høiberg (født 17. februar 1956) er en mangedobbelt dansk mester i skak for kvinder.

Høiberg vandt sit første DM i 1974, og det er blevet til i alt otte individuelle danmarksmesterskaber i perioden 1974-1993. Hun opnåede i 1985 titlen som WIM – kvindelige international mester.

I november 2015 tog Nina Høiberg det eneste hele danske point i tredje runde ved hold-EM i Reykjavik. I 1-3 nederlaget mod Østrig slog Nina Høiberg WGM (kvindelig stormester) Regina Theissl Pokorna (2355).

Referencer

Eksterne henvisninger 
 

Skakspillere fra Danmark
Skosværte

Skosværte er en voksagtig masse, creme eller væske, der bruges til at pudse og polere skotøj samt gøre det vandtæt og få det til at fremstå pænere. Passende anvendelse af skosværte er med til at forlænge skotøjets levetid.

Man har brugt skosværte i flere hundrede år, og i begyndelsen blev der især brugt naturlige substanser som voks og talg. Skosværtetyper, som man kender i nutiden, blev først anvendt i begyndelsen af det 20. århundrede. Mange af de sammensætninger, der blev brugt dengang, anvendes fortsat i vore dage. Moderne skosværte er ofte sammensat af naturlige og syntetiske materialer som nafta, terpentin, farvestoffer og gummi arabikum og fremstillet ved relativt simple kemiske processer. Skosværte er ofte brandfarlig, kan være giftig og kan misfarve huden. 

Fodtøj
Georg Heinrich von Löwenstern

Georg Heinrich friherre von Löwenstern (født 5. december 1786 i Reval, død 20. september 1856 i Kiel) var en dansk diplomat.

Löwenstern var søn af Hermann Ludwig friherre von Löwenstern og Hedwig Margrethe f. Staël-Holstein, besøgte det ridderlige akademi i sin fødeby, deltog som løjtnant i Slaget ved Eylau og hædredes med guldkorset for udvist tapperhed. 1811 var han adjudant hos generalguvernøren i Østersøprovinserne, kæmpede mod Napoleon under felttoget i Rusland, udmærkede sig i slaget ved Katzbach og var som oberst i de allieredes hær ved indtoget i Paris. 1816 tog han sin afsked, flyttede efter sit bryllup (31. oktober 1815) med Adelaide Tugendreich Juliane Ernestine Frederikke komtesse Schimmelmann (30. november 1796 i København - 31. december 1876) i året 1821 til sin svigerfader Christian Carl greve von Schimmelmanns gods Wandsbek. 1826 blev han Kommandør af Dannebrogordenen og sattes som oberst à la suite ved den danske hær; året efter blev han kammerherre og sendtes som overordentlig gesandt og generalkonsul til Brasilien. 1830 kaldtes han tilbage og tog bolig på Sølyst, som han købte efter grev Ernst Heinrich von Schimmelmann. 1835 blev han Joachim Bernstorffs efterfølger som gesandt i Wien, hvilken post han beklædte til slutningen af 1847. 1835 havde Löwenstern taget afsked af militærtjenesten som generalmajor og udnævntes 1840 til Storkors af Dannebrogordenen. Han døde 20. september 1856 i Kiel.

Kilder 
 Louis Bobé, "Georg Heinrich von Löwenstern", i: C.F. Bricka (red.), Dansk biografisk Lexikon, København: Gyldendal 1887-1905.
 Selvbiografi i familiens eje.

Personer i Dansk Biografisk Leksikon
Storkors af Dannebrog
Gesandter fra Danmark
Generalmajorer fra Danmark
Personer i Napoleonskrigene
Kammerherrer fra Danmark
Konsuler fra Danmark
Tyskere i 1800-tallet
Danskere i 1800-tallet
Friherrer fra Tyskland
Tyskbaltere
Det Kommende Teater

Det Kommende Teater er et professionelt turnéteater stiftet i 2005 af skuespiller og dramatiker Søren Ruby.

Teatret har produceret følgende forestillinger:
 2005: "Tiden i Mellem"
 2005: "OS - en bøjning af vi"
 2008: "Kontakt"
 2009: "Nærvær & næsten"
 2010: "Hans Ejendom"
 2010: "ER - en bøjning af være"
 2011: "Mødet"
 2012: "Helt Udenfor"
 2012: "Talen"
 2013: "Min digitale virkelighed"
 2014: "Vorherre på lokum"
 2015: "Kopirummet"
 2017: "Ikke et ord - om ytringsfrihed" (tidl. YTR) med Thy Teater
 2019: "Not a word - about free speech"
 2020: "Shakespeares sonetter"
 2021: "De fire årstider" med Duo al Dente
 2022: "Cabaret La Vie"
 2023: "At dele et liv" med Kulturmarkt
 2023: "Helt Udenfor" re-premiere fra 2012

Teatret er projektstøttet af Statens Kunstråds Scenekunstudvalg (nu Statens Kunstfonds Projektstøtteudvalg), samt kommunale kulturpuljer og private fonde.

Eksterne kilder og henvisninger 

 Teatrets websted 

Teatre i Danmark
Etableret i 2005
Impossible Remixes

Impossible Remixes er et remixalbum af den australske sangerinde Kylie Minogue. Det blev udgivet af Mushroom Records den 10. august 1998 kun i Australien. Albummet indeholder remixer og sanger fra Minogues sjette album Impossible Princess (1997).

Sporliste 
CD 1
"Too Far" (Brothers in Rhythm Mix) – 10:21
"Breathe" (TNT Club Mix) – 6:45
"Did It Again" (Trouser Enthusiasts' Goddess of Contortion Mix) – 10:22
"Breathe" (Tee's Freeze Mix) – 6:59
"Some Kind of Bliss" (Quivver Mix) – 8:39

CD 2
"Too Far" (Junior Vasquez Mix) – 11:44
"Did It Again" (Razor n Go Mix) – 11:21
"Breathe" (Sash! Club Mix) – 5:20
"Too Far" (Brothers in Rhythm Dub Mix) – 8:31
"Breathe" (Nalin & Kane Remix) – 10:11

Eksterne henvisninger 
Impossible Remixes på Allmusic

Kylie Minogue-album
Album fra 1998
Østrigs skakforbund

Østrigs skakforbund (på tysk Österreichischer Schachbund, forkortet ÖSB) er det nationale skakforbund i Østrig, stiftet i 1921.

Forbundet er medlem af verdenskakforbundet FIDE, har Kurt Jungwirth som formand og hovedsæde i Graz.
Østrigs skakforbund har ca. 15.000 medlemmer. Generalsekretær er Walter Kastner.

Eksterne henvisninger 
 Østrigs skakforbund (ÖSB) 

Skakorganisationer
Skakforbund
Zollikon-seminarerne

Zollikon-seminarerne var en seminarrække afholdt mellem 1959 og 1969 af den tyske filosof Martin Heidegger hos den schweiziske psykiatriker Medard Boss i Zollikon, Schweiz. Genstanden for seminarerne var Heideggers ontologi, tilstedeværensanalyse (Daseinsanalyse) og fænomenologi i forhold til medicin, psykologi, psykoterapi og psykiatri.

Referencer 
 Se bogen Zollikon seminars .

Værker om psykologi
Filosofi
Psykiatri
Psykoterapi
Lægevidenskab
Fænomenologi
Erik Hagen Andersen

Carl Erik Hagen Andersen (23. juli 1918 – 17. maj 1945) var en dansk civilingeniør og frihedskæmper.

Erik Hagen Andersen aftjente 1943 sin værnepligt ved 1. feltartilleriregiments polyteknikerbatteri og blev konstabel. Efter værnemagtens angreb på det danske militær den 29. august 1943 blev danske militærfolk interneret, men store dele af militæret gik under jorden og dannede illegale militærgrupper. Andersen var involveret i opbygningen af disse grupper, hvor han blev tilknyttet Polyteknikerafdelingen.

Polyteknikerafdelingen iværksætte en stor våbenproduktion, som Erik Hagen Andersen var involveret i. Han deltog også i forskellige aktioner, og efter befrielsen fik han til opgave at opspore tyskvenlige personer. 17. maj 1945 blev han fundet ramt i hovedet af et skud. Han førtes til et sygehus, men døde uden at være i stand til at fortælle, hvad der var sket. Andersens død menes at være et hævndrab, som aldrig er blevet opklaret. 

Han er begravet på Hellerup Kirkegård. Han er også mindet i mindelunden på Varde Kaserne.

Kilder

Eksterne henvisninger 
 

Medlemmer af militærgrupper
Ingeniører fra Danmark
Mord i Danmark
Danskere i 1900-tallet
Uopklarede mord
Havmølle Å

Havmølle Å er en knap 5 km lang å der danner forbindelsen mellem Stubbe Sø og Kattegat i Syddjurs Kommune på Djursland. Den starter i østenden af søen, og løber kort mod syd, og svinger så mod øst, krydser den nedlagte Ebeltoftbanen, og munder ud i Kattegat, lige syd for Jernhatten, og nord for Dråby Strand. Et smalt område langs åen danner en tarm af Nationalpark Mols Bjerge, som forbinder området langs kysten op til godset Rugård med Stubbe Sø og resten af Nationalparken. 

Vandløb i Danmark
Lokaliteter i Syddjurs Kommune
Nationalpark Mols Bjerge